b'\n_START_ARTICLE_\nVojm\xc3\xa5n\n_START_SECTION_\nUtbyggingsplaner og folkeavstemning\n_START_PARAGRAPH_\nVojm\xc3\xa5n oppstr\xc3\xb8ms for Vojmsj\xc3\xb6n er up\xc3\xa5virket av vannkraftutbygging og er vernet gjennom svensk lov. Nedre Vojm\xc3\xa5n er p\xc3\xa5virket gjennom at Vojmsj\xc3\xb6n har v\xc3\xa6rt regulert siden 1948, men er fremdeles ei god elv for fluefiske._NEWLINE_Vattenfall AB har hatt planer om \xc3\xa5 f\xc3\xb8re over 80\xc2\xa0% av vannf\xc3\xb8ringen i Vojm\xc3\xa5n fra Vojmsj\xc3\xb6n gjennom en tunnel til Stalons kraftverk i nordenden av innsj\xc3\xb8en Malgomaj. Ettersom disse planene var kontroversielle ble det 16. november 2008 holdt en kommunal folkeavstemning om saken i Vilhelmina kommune. Resultatet ble at flertallet sa nei til Vattenfalls planer. Av 5\xc2\xa0705 stemmeberettigede innbyggere stemte 4\xc2\xa0212 (valgdeltagelse 73,8%), hvorav 2\xc2\xa0186 stemte nei (52,1%) og 1\xc2\xa0942 stemte ja (46,2%), 67 stemmer var blanke (1,6%) og 17 var ugyldige.'